Comença l’Escola d’Estiu 2017 de Burjassot
2025-07-24

Només un dia després de dir adéu a les aules fins a setembre, l’Escola d’Estiu 2017 ha començat en la Casa de Cultura de Burjassot, per a oferir tot un mes de diversió a tots els xiquets, xiquetes i joves que s’han apuntat a aquest projecte d’oci i temps lliure organitzat anualment per l’Institut Municipal de Cultura i Joventut de Burjassot. Paral·lelament, també han començat els projectes de la Summer School i l’Estiu Jove.

L’Escola d’Estiu 2017 ha començat, a les 9h, en la Pinada de la Casa de Cultura, amb l’organització dels diferents grups per edats, per part dels monitors i monitores. A partir del pròxim dilluns 26 de juny, molts més xiquets i xiquetes s’incorporaran a les activitats que ofereix l’Escola d’Estiu. L’alcalde de Burjassot, Rafa García, ha estat present en aquesta benvinguda, aprofitant per a saludar a xiquets i xiquetes i a monitors als quals ha desitjat una Feliç Escola d’Estiu.